stanford-oval/wikipedia huggingface dataset:
שכר מינימום בישראל
שיעור מקבלי שכר מינימום

על–פי מרכז אדוה, ב-1994 27% מהשכירים השתכרו עד שכר מינימום, וב-2002 המספר עלה ל-31.7%. רוב גדול של מקבלי שכר מינימום הם נשים. במגזר העסקי, בשנים 1990–2009, עמד שיעור מקבלי עד שכר מינימום לשעה על כ-17% ושיעור מקבלי עד שכר מינימום חודשי על כ-21%. שיעור מקבלי שכר המינימום במגזר העסקי לא גדל משמעותית בעקבות העלייה בשכר המינימום. על פי דין וחשבון שנתי של בנק ישראל, השכר לשעה של כרבע מכלל השכירים בישראל (כ-640 אלף עובדים) היה ב-2012 דומה לשכר המינימום או נמוך ממנו. לכמה קבוצות אוכלוסייה יש ייצוג-יתר בקרב משתכרי שכר נמוך: קבוצות הגיל הצעירות ומבוגרות במיוחד, בעלי השכלה נמוכה, תושבי הפריפריה ומיעוטים, בקבוצות אלו יש ייצוג יתר בקרב הנשים. על פי נתוני המוסד לביטוח לאומי בשנת 2018 שיעור השכירים שהרוויחו עד שכר המינימום עמד על 35%.
מידע לעובד על גובה שכר המינימום

סעיף 6ב לחוק שכר מינימום מחייב להציג בכל מקום עבודה הודעה בעניין שכר המינימום וגובהו. נוסח ההודעה נקבע בתקנות שכר מינימום (מודעה בדבר עיקרי זכויות העובד לפי החוק), התשס"ה-2005.
בתיקון 24 לחוק הגנת השכר נקבע שיש להציג לכל עובד בתלוש המשכורת את שכר המינימום לחודש ושכר המינימום לשעה.
ראו גם

שכר מינימום
חוקי מגן
המאבק להשוואת קצבת הנכות לשכר המינימום
הערות שוליים

↑  ניצן צבי כהן, ‏שכר המינימום עולה: 5,571.75 ש"ח לחודש, 30.61 ש"ח לשעה, באתר דבר העובדים בארץ ישראל, 1 באפריל 2023
1 2 3  שכר מינימום לעובד בישראל - כיצד נקבע שכר מינימום עבור עבודה?, באתר www.workrights.co.il
↑  חוק שכר מינימום, התשמ"ז-1987, באתר הכנסת
↑  זאב קליין, ‏קרנית פלוג: להצמיד שכר המינימום לשכר החציוני - במקום לממוצע, באתר גלובס, 20 בדצמבר 2001
↑  יצחק ספורטא, 40% מהמעסיקים לא משלמים שכר מינימום, באתר "העוקץ", 23 בדצמבר 2004
↑  יצחק ספורטא, שכר מינימום ועוני, באתר "העוקץ", 13 בנובמבר 2005
↑  אלינור מאיר, שכר המינימום בישראל נמוך מאוד בהשוואה עולמית, באתר הארץ, 6 ביולי 2010
↑  יצחק ספורטא, מי הצביע מה בהצעת חוק שכר מינימום, באתר "העוקץ", 7 ביולי 2010
↑  חוק שכר מינימום (העלאת סכומי שכר מינימום - הוראת שעה), התשע"א-2011, ספר החוקים 2300
↑  י"פ 6469, התשע"ב, 6.9.2012, עמ' 6258
↑  שכר המינימום עלה ל-4,300 שקל, באתר ynet, 2 באוקטובר 2012
↑  בנק ישראל חטיבת המחקר
↑  יש הסכם: שכר המינימום יעלה ל-5,000 שקל על פני שנתיים, באתר גלובס, 3 בדצמבר 2014
↑  הסכם קיבוצי כללי (מספרו 7047/2014) מיום 3.12.2014, בין נשיאות הארגונים העסקיים והסתדרות העובדים הכללית החדשה, בעניין העלאת שכר המינימום.
↑  ספר החוקים 2489, התשע"ה, 25 בינואר 2015, עמ' 152
↑  הסכם קיבוצי כללי (מספרו 7017/2015) מיום 30.3.2015, בין נשיאות הארגונים העסקיים והסתדרות העובדים הכללית החדשה, בעניין העלאת שכר המינימום.
↑  אושר: שכר המינימום יעלה ל-5,300 שקל החל מדצמבר, באתר ynet, 24 באוקטובר 2017
↑  ספר החוקים 2665, התשע"ח, 7.11.2017, עמ' 7
↑  צחי שדה, הישג לניסנקורן: שכר המינימום השעתי עולה ל-29 שקל, באתר ynet, 24 באפריל 2018, קישור להחלטה מיום 24 באפריל 2018
↑  טל כספין, ‏ההסתדרות, האוצר והמעסיקים הודיעו על עסקת חבילה חדשה למשק, באתר דבר העובדים בארץ ישראל, 3 בנובמבר 2021
↑  סוניה גורודיסקי, העלאת שכר המינימום תידחה עד מאי, באתר ישראל היום, 9 במרץ 2022
↑  5,570 שקל לחודש, 30.6 לשעה: שר העבודה אישר להעלות את שכר המינימום לעובדים במשק, באתר דבר העובדים בארץ ישראל, 22 במרץ 2023
↑  שכר המינימום המעודכן נכנס לתוקף באתר משרד העבודה
↑  ניצן צבי כהן, ‏שכר המינימום צפוי לעלות ל-6,248 ש"ח החל מ-1 באפריל, באתר דבר העובדים בארץ ישראל, 6 בינואר 2025
↑  מענק עבודה (מענק הכנסה, מס הכנסה שלילי), באתר כל זכות
↑   נחמיה שטרסלר, הישראבלוף חוגג: משתכרים 10,000 שקל בחודש ומקבלים השלמה לשכר מינימום, באתר TheMarker‏, 9 בינואר 2013.
↑  קרנית פלוג וניצה (קלינר) קסיר, "הציות לחוק שכר המינימום בישראל", חטיבת המחקר, בנק ישראל
1 2  ניצה (קלינר) קסיר, ״שכר מינימום, חברה וכלכלה - בין השפעות חיוביות והשפעות שליליות על העובדים ועל המשק״, 2017
↑  ״פרסומי התאחדות התעשיינים, 22/12/04״
↑  רותי סיני, שלושה חודשי מאסר למעסיק שלא שילם שכר מינימום, באתר הארץ, 27 בינואר 2008
↑  רע"פ 4717/11 סגא אנרפרייז (ישראל) (1996) בע"מ נ' מדינת ישראל - משרד התמ"ת
↑  רותי סיני, תקדים: מכרז בוטל כי לא שולם שכר מינימום, באתר הארץ, 15 באפריל 2008
↑  יובל מזר ואסנת פלד, שכר המינימום, התפלגות השכר ופער השכר המגדרי בישראל, 2009-1990, פברואר 2012, בנק ישראל, עמ' 8-9
↑  בנק ישראל, דין וחשבון 2014, ניסן ה'תשע"ה – מרץ 2015, עמ' 119.
↑  אלי ציפורי, ‏הדוח שמפרט לנו את מגמות השכר: היכן הממוצע הוא גבוה וכמה אנשים מרוויחים מינימום?, באתר מעריב אונליין, 12 בדצמבר 2020
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
המפלגה הליברל-דמוקרטית של רוסיה

| --- | --- |
סמל המפלגה
 מדינה:  רוסיה
 מייסד:  ולדימיר ז'ירינובסקי
 מנהיגים:  לאוניד סלוצקי
 תקופת הפעילות:  1989–הווה (כ־36 שנים)
 אידאולוגיות:  לאומנות רוסית פופוליזם ימני שמרנות
 מטה:  מוסקבה
 מיקום במפה הפוליטית:  ימין עד ימין רדיקלי
 צבעים רשמיים:  כחול וצהוב
 נציגויות בפרלמנטים
 הדומה הממלכתית:  40 / 450
 מועצת הפדרציה של רוסיה:  3 / 170
 
 https://ldpr.ru/
המפלגה הליברל דמוקרטית של רוסיה (ברוסית: Либерально-демократическая партия России, ЛДПР) היא מפלגה פטריוטית לאומנית. המפלגה מציגה את עצמה כמפלגת ימין[דרוש מקור], וכמפלגה דמוקרטית הדוגלת ברפורמות. מצע החברה הוא אנטי-קפיטליסטי, אנטי-קומוניסטי, ופופוליסטי ימני. יש המחשיבים את המפלגה לאומנית-אימפריליסטית. היא רואה צורך באיחוד מחודש של רוסיה ויתר מדינות ברית המועצות לשעבר. המפלגה מגנה את היחס המפלה לטענתה לתושבים ממוצא רוסי במדינות הבלטיות.
יריבותיה הרשמיות הן מפלגת יאבלוקו והמפלגה הקומוניסטית של הפדרציה הרוסית. המפלגה מחשיבה את עצמה למפלגת אופוזיציה המתנגדת לממשל פוטין. המפלגה הגיעה לשיא כוחה בעת הבחירות הפרלמנטריות ברוסיה 1993. נוסף לכך המפלגה רואה בארצות הברית ובעולם המערבי את האיום הגדול ביותר על רוסיה[דרוש מקור].
תולדות המפלגה

בסוף שנות ה-80 שליט ברית המועצות מיכאיל גורבצ'וב החל לבצע רפורמות המאפשרות מערכת פוליטית רב-מפלגתית. המפלגה נוסדה ב-13 בדצמבר 1989 על ידי ולדימיר וולפוביץ' ז'ירינובסקי ובכך הייתה למפלגה השנייה במדינה. שנוסדה בשם המפלגה הליברל דמוקרטית של ברית המועצות. ז'ירינובסקי אף התמודד לנשיאות המדינה, אך קיבל 8% בלבד מהקולות.
חבר הפוליטביורו הסובייטי לשעבר, אלכסנדר ניקולאייביץ' יאקובלב טען שהמפלגה הייתה פרויקט משותף של מנהיגות המפלגה הקומוניסטית והקג"ב, יאקובלב כתב בזיכרונותיו שמנהל הקג"ב ולדימיר קריוצ'קוב הציג את הפרויקט של המפלגה הליברל-דמוקרטית כמפלגת בובות בעת פגישתו עם מיכאיל גורבצ'וב ויידע אותו אודות בחירת ראשי המפלגה. על פי יאקובלב, שם המפלגה היה רעיון של גנרל הקג"ב פיליפ בובקוב. בכל מקרה, בובקוב אמר שהוא היה נגד ייסוד דמוי-מפלגה בשליטת הקג"ב.
מצע

המפלגה תומכת ברפורמה והענקת עצמאות למערכת המשפט הרוסית, איסור פעולותיהן של כתות דת קיצוניות ולא מסורתיות, בעלות של המדינה על מגזרים אסטרטגיים בכלכלה, בפרט משאבי טבע, אלכוהול, טבק וחקלאות. מיסוי נמוך ליצרנים רוסיים, איחוד בין רוסיה לבלארוס, הזכות לעבוד, רפורמה רדיקלית של מערכת הביטוח הסוציאלי, התמיכה בטכנולוגיות מדעיות וחקלאות, מאבק בשחיתות הציבורית, הגנה וריבונות הכלכלה הרוסית, פיקוח על כל האדמות החקלאיות בידי המדינה.
המפלגה מתנגדת לקומוניזם ולנאו-ליברליזם ותומכת במודל כלכלי מעורב.
תוצאות אלקטוראליות > בחירות לנשיאות

| שנה | מועמד המפלגה | קולות | % |
| --- | --- | --- | --- |
| 1991 | ולדימיר וולפוביץ' ז'ירינובסקי | 6,211,007 | 8% |
| 1996 | ולדימיר וולפוביץ' ז'ירינובסקי | 4,311,479 | 5.8% |
| 2000 | ולדימיר וולפוביץ' ז'ירינובסקי | 2,026,509 | 2.7% |
| 2004 | אולג מלישקין | 1,405,326 | 2% |
| 2008 | ולדימיר וולפוביץ' ז'ירינובסקי | 6,988,510 | 9.5% |
| 2012 | ולדימיר וולפוביץ' ז'ירינובסקי | 4,448,959 | 6.2% |
| 2018 | ולדימיר וולפוביץ' ז'ירינובסקי | 4,155,022 | 5.65% |
תוצאות אלקטוראליות > בחירות לפרלמנט

| שנה | קולות | % | מושבים | +\- |
| --- | --- | --- | --- | --- |
| 1993 | 12,318,562 | 22.9% | 70 |  |
| 1995 | 7,737,431 | 11.18% | 51 | 19- |
| 1999 | 3,990,038 | 5.98% | 17 | 34- |
| 2003 | 6,943,885 | 12% | 36 | 19 |
| 2007 | 5,660,823 | 8.8% | 40 | 4 |
| 2011 | 7,664,570 | 11.67% | 56 | 16 |
| 2016 | 6,917,063 | 13.14% | 39 | 17- |
| 2021 | 4,200,924 | 7.50% | 21 | 18- |
הנהגת המפלגה > יושבי ראש המפלגה

| № | דיוקן | שם | תקופת כהונה | הערות |
| --- | --- | --- | --- | --- |
| 1 |  | ולדימיר ז'ירינובסקי | 19 באפריל 1992—6 באפריל 2022 |  |
| — |  | אלכסיי דידנקו | 6 באפריל 2022—27 במאי 2022 | ממלא מקום |
| 2 |  | לאוניד סלוצקי | 27 במאי 2022— |  |
מפלגות אחיות

המפלגה הליברל-דמוקרטית של בלארוס
המפלגה הליברל דמוקרטית של טרנסניסטריה
מפלגה מתקדמת ליברלית דמוקרטית בישראל
ראו גם

פוליטיקה של רוסיה
Nero (להקה)

| --- | --- |

 מקום הקמה:  לונדון 
 מוקד פעילות:  לונדון, בריטניה
 תקופת הפעילות:  מ-2004
 סוגה:  דאבסטפ, דראם נ' בייס, אלקטרו-האוס
 כלי נגינה:  סינתיסייזר, סקוונסר, מכונת תופים, דוגם צלילים, טארנטייבל
 חברת תקליטים:  אינטרסקופ, MTA, Cherrytree
 שיתופי פעולה בולטים:  Flux Pavilion, Chase & Status, רוסקו, סקרילקס, מיוז, Skream
 www.thisisnero.com
 פרופיל ב-IMDb
 חברים
 דניאל סטפנס ג'ו ריי  אלאנה ווטסון
 
Nero הם שלישיית תקליטנים ומפיקים מוזיקליים מלונדון, בריטניה. חברי ההרכב הם דניאל סטפנס, ג'ו ריי ואלאנה ווטסון. דניאל סטיבנס וג'ו ריי הם התקליטנים ואלאנה ווטסון מספקת את השירה לרוב השירים של הצמד. ב-6 בדצמבר 2010, Nero הוכרזו כמועמדים בסקר הסאונד של 2011 של ה-BBC. אלבום הבכורה של הצמד הגיע למקום הראשון במצעד האלבומים בבריטניה.
ביוגרפיה

Nero הם אמני מוזיקה אלקטרונית, הידועים בעקבות הפקות דאבסטפ וDrum and Bass. הבכורה של Nero הייתה בהוצאתו של הסינגל "This Way" בשנת 2008. הם זכו בשנת 2010 בפרסי Beatport עבור מופע ה-דאבסטפ הטוב ביותר, ועבור שיר ה-דאבסטפ הטוב ביותר עבור "Act Like You Know" משנת 2009. Nero
סשה פררה ג'ונס, עיתונאי הניו יורקר מגזין, כתב שהרמיקס של Nero לשירה של הלהקה The Streets (הרחובות), "Blinded by the Lights" נמצא בין השירים המובילים שלו לשנת 2009. לשיר היו השמעות ברדיו בבריטניה וכן היה מושמע על ידי תקליטנים מובילים, ביניהם צ'ייס סטטוס, Skream, טייסטו Diplo. ‏Nero ביצעו רמיקסים לשירים של אמנים מוכרים כגון La Roux ,Deadmau5 ודאפט פאנק.
ביוגרפיה > Welcome Reality

ב-12 באוגוסט 2011 הוציא הצמד את אלבום הבכורה שלהם שנקרא "Welcome Reality" (בתרגום חופשי: "ברוכים הבאים למציאות").
הצמד הוציא לאור את הסינגל הרשמי הראשון שלהם "Innocence" בבריטניה ב-26 באפריל 2010. הסינגל יצא יחד עם השיר "Electron" כהורדה דיגיטלית, כמו גם על ויניל. השיר היה בשיאו המקום 168 בטבלת הסינגלים של בריטניה מלבד זו הוא היה בשיא במקום 16 ו-11 במצעד הדאנסים ובאינדי.
ב-6 בדצמבר 2010, הודיע ה-BBC כי Nero מועמדים לפרס בסקר הסאונד של 2011 של ה-BBC. יומיים לאחר מכן הוציאה הלהקה את הסינגל הרשמי השני שלה "Me & You". השיר נכנס לרשימת A List playlist של BBC Radio 1, ואף הגיע למקום הראשון במצעד האינדי הבריטי. הסינגל יצא בבריטניה גם בהורדה דיגיטלית ו-"12 ויניל ב-2 בינואר 2011.
ב-1 במאי 2011, יצא הסינגל השלישי מהאלבום, "Guilt". השיר הגיע למקום 8 במצעד הסינגלים בבריטניה, מה שהיה אז המיקום הגבוהה ביותר אליו הגיע שיר שלהם.
ב-5 באוגוסט 2011, הוציאה הלהקה את הסינגל הרביעי מהאלבום, "Promises". השיר הגיע למקום הראשון במצעד הסינגלים הבריטי, במצעד הסקוטי, ובמצעד הדאנס הבריטי, והוא הסינגל המצליח שלהם ביותר עד כה. הצלחתו של השיר גררה רמיקס של Skrillex לשיר שהצלחתו איננה פוחתת מזו של השיר המקורי.
ב-16 באוקטובר 2011 הוציאה הלהקה את הסינגל החמישי מהאלבום, "Crush on You". השיר לא הצליח לשחזר את הצלחת קודמו, ולא הגיע למקום הראשון באף אחד מהמצעדים המרכזיים.
דיסקוגרפיה > אלבומים

2012 - Welcome Reality
2015 - Between II Worlds
דיסקוגרפיה > סינגלים

| שנת יציאה | הסינגל | מקום הכי גבוה במצעדים> UK  | מקום הכי גבוה במצעדים> UK DAN  | מקום הכי גבוה במצעדים> UK IND  | מקום הכי גבוה במצעדים> SCO  | אלבום |
| --- | --- | --- | --- | --- | --- | --- |
| 2010 | "Innocence / Electron" | 167 | 16 | 15 | — | Welcome Reality |
| 2011 | "Me & You" | 15 | 3 | 1 | 23 | Welcome Reality |
| 2011 | "Guilt" | 8 | 4 | 2 | 11 | Welcome Reality |
| 2011 | "Promises" | 24 ביולי 2011 | 24 ביולי 2011 | 24 ביולי 2011 | 24 ביולי 2011 | Welcome Reality |
דיסקוגרפיה > שירים נוספים

| שנה | שיר |
| --- | --- |
2008: "Solid Air / Choices"
2008: "This Way"
2009: "Act Like You Know"
2011: Promises" with Skrillex"
דיסקוגרפיה > רמיקסים [דרוש מקור]

| אמן | שם השיר | חברת תקליטים |
| --- | --- | --- |
| N*E*R*D & דאפט פאנק | Hypnotize U | אינטרסקופ רקורדס |
| Chase & Status featuring Mali | Let You Go | Mercury |
| N*E*R*D | Hot N' Fun | אינטרסקופ רקורדס |
| דרייק | Forever | אינטרסקופ רקורדס |
| MJ Cole | Sincere | Prolific |
| deadmau5 featuring Rob Swire | Ghosts N Stuff | Mau5trap/Virgin |
| La Roux | I'm Not Your Toy | פולידור רקורדס |
| DJ Fresh | Hypercaine | Breakbeat Kaos |
| The Streets | Blinded by the Lights | 679/Warner |
| The Streets | In The Middle | 679/Warner |
| ביונסה | Ego (כ-OK Dac) | Columbia |
| ביונסה | Sweet Dreams (כ-OK Dac) | Columbia |
| Enter Shikari | Juggernauts | אטלנטיק רקורדס |
| Boy Crisis | Dressed to Digress | B-Unique |
| Rudenko | Everybody | Data |
| Booty Luv | Say It | Data |
| Platinum | Trippin' | Data |
| Bar9 | Shaolin Style | Bar9 |
| Justice | Stress | Unreleased |
| דיזי רסקל | Holiday | Dirtee Stank |
| CTRL-Z & Screwface Present Stereotype | Shock |  |
| Plan B | The Recluse | אטלנטיק רקורדס |
| קלווין האריס | You Used To Hold Me | Fly Eye |
הערות שוליים

↑  Beatport Music Awards 2010 | Beatportal
↑  United Kingdom - Singles Chart The Official Charts Company, Retrieved 2011-01-18.
↑  United Kingdom - Dance Singles Chart The Official Charts Company, Retrieved 2011-01-18.
↑  United Kingdom - Alternative Singles Chart The Official Charts Company, Retrieved 2011-01-18.
↑  Scotland - Singles Chart The Official Charts Company, Retrieved 2011-02-13.
| --- | --- |
בקרת זהויות :  BnF: cb165506534 (data)  GND: 10286542-5  LCCN: no2011171609  MusicBrainz: bd057a0c-a7b6-47bf-8dc3-45e0efac1798  VIAF: 257607288   WorldCat (עם VIAF): 257607288
ליתיום (תרופה)

|  בטיחות |
| --- | --- |
 קטגוריית סיכון בהריון:  קטגוריית סיכון D (אוסטרליה), קטגוריית סיכון D 
 מזהים
 קוד ATC:  N05AN01, N05AN 
 
ליתיום פחמתי
כמוסות ליתיום
ליתיום (שמות מסחריים: Eskalith, Lithobid, Lithonate) הוא תרופה המבוססת על מלחי היסוד ליתיום (בעיקר ליתיום פחמתי) והמשמש לטיפול בכמה הפרעות פסיכיאטריות, העיקרית ביניהן היא הפרעה דו-קוטבית. הטיפול בליתיום אושר על ידי ה-FDA לטיפול באפיזודה של מאניה ב-1970, ומאז הוא משמש לטיפול קצר-טווח, ארוך-טווח וטיפול מניעתי (פרופילקטי) בסובלים מהפרעה דו־קוטבית. בנוסף לכך, הליתיום ניתן במקרים מסוימים של הפרעה דיכאונית מג'ורית, כתוסף לטיפול הרפואי בתרופות נוגדות דיכאון. טרם ידוע היום באיזה אופן פועלת התרופה לצורך השגת ייצוב מצב הרוח, וקיימות מספר תאוריות בנושא. אחת הבעיות בשימוש בתרופה היא ריבוי תופעות לוואי, הכוללות בין היתר השפעה על בלוטת התריס, השפעה על הכליות ומערכת השתן, השפעות על מערכת העיכול והמערכת הלבבית וכן השפעות נוירולוגיות שונות. בנוסף לכך, הטווח התרפויטי של התרופה הוא מצומצם, ומקרים בהם קיימת עליה ברמת הליתיום בדם עלולים להיות מסוכנים ואף פטאליים. אדם הנוטל ליתיום חייב בניטור קבוע של רמות התרופה בדם וכן ביצוע בדיקות תקופתיות מדי זמן.
היסטוריה

ליתיום שימש לראשונה כתרופה במאה ה-19 במחלת הצינית, אחרי שמדענים גילו שלפחות במעבדה, הוא עשוי להמיס גבישי חומצה אורית שבודדו מן הכליות. אולם, רמות הליתיום שנדרשו להמסת האוראטים בגוף היו רעילות.
מכיוון שלפי השערות אחדות, נקשרה החומצה האורית לשורה שלמה של מחלות, כולל הפרעות דיכאוניות ומניה-דפרסיה, ב-1871 הפסיכיאטר הניו יורקי ויליאם אלכסנדר המונד (מבית החולים בלוויו) ואחר כך הפסיכיאטר הדני פרדריק לאנגה (1870) ניסו לטפל בעזרת ליתיום גם במצבים מאניים, ובהתאמה, במצב דיכאוני מלנכולי. הראשון השתמש בליתיום ברומט, בעוד השני - בליתיום פחמתי (קרבונט).
בתחילת המאה ה-20 כשתורת "הצינית של המוח" לגבי מניה-דפרסיה נעלמה מן החשיבה הקלינית, השימוש בליתיום בפסיכיאטריה ננטש. עם הצטברות הידע על תפקיד הליתיום בעודף הנתרן שביתר לחץ הדם ובאי ספיקת לב, מלחי הליתיום ניתנו על ידי רופאים כתחליף למלח שולחן. שימוש זה בליתיום נאסר בשנת 1949 כשפורסמו דו"חות על תופעות לוואי ומקרי מוות.
באותה שנה, 1949, גילה הפסיכיאטר האוסטרלי ג'ון קייד מחדש את יעילותם של מלחי ליתיום במצבי מאניה. קייד הזריק למכרסמים תמציות שתן מחולי סכיזופרניה מתוך כוונה לבודד מרכיב מטבולי כלשהו האחראי לתסמינים התנהגותיים. מכיוון שהחומצה האורית במחלת הצינית נודעה כבעלת תכונות פסיכואקטיביות (לפי ידע מאוחר יותר, קולטני אדנוזין על הנוירונים מגורים על ידה ובעוד שהקפאין חוסמת אותם), קייד נזקק לאוראט מסיס לבקורת. הוא השתמש בליתיום אוראט, שנודע כבר כאוראט המסיס ביותר ומצא שהזרקתו למכרסמים גורמת להם לאפקט הרגעתי.
קייד שיער שהשפעה זו נגרמת על ידי יון הליתיום עצמו והציע השימוש במלחי ליתיום - ציטראט או קרבונט - כתכשירי הרגעה. הוא השתמש במלחי ליתיום גם בהרגעת מאניה אצל חולים שאושפזו לתקופה ממושכת בבית חולים. הוא אף נטל את הליתיום בעצמו כדי להוכיח שהחומר בטוח לשימוש על ידי בני אדם. זה היה היישום התרופתי המוצלח הראשון בהפרעה פסיכיאטרית פסיכוטית ונחשב לפריצת דרך בתחום הפסיכופרמקולוגיה.
בין היתר, מכיוון שמנות יתר לא גדולות יחסית התלוו במקרי מוות, הטיפול התרופתי בליתיום בהפרעות נפשיות לא התקבל מהר בשאר העולם. התנגדות זו של הרופאים נסדקה אט-אט אחרי המחקרים האופטימיים של החוקרים הדנים מוגנס סקואו ופול באסטרופ (1967, 1956 1954), בעידוד של אריק סטרמגרן,
באירופה, ושל סמואל גרשון וברון שופסין בארצות הברית. בשנת 1970 באיחור רב, מנהל המזון והתרופות האמריקאי FDA אישרה את הטיפול בליתיום בהפרעה המאנית. ארצות הברית הייתה למדינה ה-50 להנהיג את הטיפול בליתיום. מוגנס ובאסטרופ הוכיחו גם אפקט מונע של הטיפול בליתיום לגבי ההתלקחויות המאניות, וגם אלו הדיכאוניות של ההפרעה הדו-קוטבית.
על כן, ב-1974 הורחב האישור של ה-FDA גם כתכשיר מונע בהפרעה הדו-קוטבית.
לעומת זאת FDA לא אישר עד היום את הליתיום כתרופה למניעת דיכאון.
בארצות הברית, רונלד ר. פיב, שפתח את קליניקת הליתיום הראשונה בצפון אמריקה, קידם בתוכניות טלוויזיה ובספרו הרב-מכר "Moodswing" ("תנודת מצב הרוח") את הטיפול הפסיכיאטרי בליתיום. בנוסף פיב ודייוויד ל. דאנר פיתחו את המונח של צורה של "מעגליות מהירה" (rapid cycling) בהפרעה הדו-קוטבית, המגיבה פחות טוב לליתיום.
פעילות פרמקולוגית

ליתיום נספג באופן רציף ומוחלט לאחר נטילתו באופן פומי. שיא ריכוזו בדם מתרחש בין 1-1.5 שעות בתכשיר סטנדרטי וכ-4-4.5 שעות בתכשיר הכולל שחרור מושהה של התרופה.
הליתיום אינו נקשר לחלבוני הפלסמה, אינו עובר מטאבוליזם ומופרש דרך הכליות.
זמן מחצית החיים בפלסמה בתחילת הטיפול הוא 1.3 ימים ולאחר טיפול במשך יותר משנה הוא 2.4 ימים.
מחסום דם-מוח (blood brain barrier) מאפשר רק מעבר איטי של ליתיום, ולכן מנת יתר חד פעמית אינה בהכרח רעילה, אך הרעלת ליתיום ארוכת טווח עתידה להפתר לאט.
זמן מחצית החיים של פינוי ליתיום הוא 18–24 שעות במבוגרים צעירים, אך הוא קצר יותר בילדים וארוך יותר בקשישים.
הפינוי הכלייתי (Lithium Clearance) של ליתיום מופחת במקרים של אי ספיקת כליות ועל כן, במטופלים עם מחלה כלייתית יש להיזהר על מנת למנוע הצטברות רעילה של התרופה בגוף. השמנה קושרה לקצב גבוה יותר של פינוי ליתיום.
שיווי משקל ואיזון ברמות הליתיום בפלסמה מושג לאחר 5–7 ימים של צריכת התרופה.
ההסבר לאפקט מייצב המצב רוח של ליתיום אינו ידוע עדיין. ישנן תאוריות שונות, ביניהן: שינויים בטרנספורטים של יונים, השפעה על נוירוטרנסמיטורים ונוירופפטידים, ותאוריות הקשורות למתווכים שניוניים.
מינון יתר והרעלת ליתיום

הרעלת ליתיום היא מסוכנת ועלולה להביא אף למצב של קומה ומוות.
הסימנים המקדימים להרעלת ליתיום כוללים סימנים נוירולוגים כמו: רעד גס, פגיעה ביכולת הדיבור (דיסארתריה) ואטקסיה, הפרעות שונות במערכת העיכול, שינויים לבביים ופגיעה בתפקוד כלייתי.
הסימנים המאוחרים כוללים טשטוש הכרתי, רעידות (פסיקולציות) בשרירים, פרכוסים וקומה.
גורמי סיכון כוללים- נטילת ליתיום מעבר למנה המומלצת, תפקוד כלייתי לקוי, דיאטה דלת נתרן, אינטראקציות עם תרופות נוספות והתייבשות. אנשים מבוגרים רגישים יותר לעליית ריכוז הליתיום בדם. ככל שריכוז הליתיום בדם גבוה וממושך יותר, כך גוברת חומרת הסימפטומים של ההרעלה.
הרעלת ליתיום היא מצב חירום רפואי, בעל פוטנציאל לגרום לפגיעה נוירולוגית קבועה ומוות. במקרים של הרעלה יש להפסיק את נטילת הליתיום ולטפל בהתייבשות על ידי מתן נוזלים. כדי לפנות את הליתיום מהגוף ניתן לתת חומרים כגון kayexalate או תמיסת פוליאתילן גליקול, אולם לא פחם פעיל.
במקרים חמורים, ביצוע דיאליזה יכולה להוריד רמות גבוהות של ליתיום בדם.
מתן ליתיום באוכלוסיות ספציפיות

נוער מתבגר: ריכוזי הליתיום בסרום עבור נוער מתבגר זהה לזה של מבוגרים. השמנה והופעת אקנה נפוצה ובעייתית יותר באוכלוסייה זו.
קשישים: ליתיום בטוח ואפקטיבי בקשישים. אולם, טיפול בחולים קשישים יכול להיות מסובך, זאת בשל נוכחות תחלואה נלווית כגון: ירידה בתפקוד כלייתי, דיאטות מיוחדות המשפיעות על פינוי הליתיום ורגישות כללית מוגברת לליתיום. לכן, יש להתחיל טיפול בליתיום בקשישים במינונים נמוכים. בנוסף, יש לשנות מינונים בתדירות נמוכה מאשר בחולים צעירים. כמו כן, יש לאפשר זמן ארוך יותר לאיזון בין הפינוי הכלייתי לספיגת התרופה.
נשים הרות ומניקות: אין לתת ליתיום לנשים הרות בטרימסטר הראשון עקב הסיכון למומים מולדים, שהשכיח בהם הוא אנומליה על שם אבשטיין הפוגעת במסתם הטריקוספידלי. הסיכון לאנומליה זו בעוברים החשופים לליתיום הוא 1/1000, סיכון הגבוה פי 20 מבאוכלוסייה הכללית. עם זאת, יצוין כי הסיכון הטרטוגני של ליתיום (4-12%) גבוה מבאוכלוסייה הכללית (2-3%) אך נמוך יותר מזה של מייצבי רוח אחרים כדוגמת טגרטול או חומצה ולפרואית. אישה שממשיכה ליטול ליתיום במהלך ההיריון צריכה לקחת את המינון האפקטיבי המינימלי. רמת הליתיום צריכה לעבור ניטור הדוק במהלך ההיריון ובעיקר לאחריו, עקב הירידה המשמעותית בפינוי הכלייתי של הליתיום ששבה לנורמה בימים הראשונים לאחר הלידה. מתן ליתיום (כמניעה) מומלץ לכל הנשים הסובלות מהפרעה דו־קוטבית הנכנסות לתקופת משכב לידה. ליתיום מופרש לחלב האם, ולכן יש לשקול היטב את המתן בנשים מניקות. סימני הרעלת ליתיום בילודים כוללים לתרגיה, כיחלון, רפלקסים אבנורמליים ולעיתים הגדלת כבד.
השפעות נוספות: יש להיזהר במתן ליתיום לחולי סוכרת, תוך ניטור הדוק של רמות הסוכר כדי למנוע חמצת קטוטית סוכרתית. לויקוציטוזיס הוא תהליך הפיך, שפיר ושכיח במהלך טיפול בליתיום. חולים מיובשים, מוגבלים וחולניים, הם בסיכון הגבוה ביותר לתופעות לוואי והרעלת ליתיום.
אינטראקציות בין-תרופתיות

ליתיום ניתן באופן שכיח בשילוב עם תרופות אנטי פסיכוטיות טיפוסיות. השילוב לרוב אפקטיבי ובטוח, אולם מתן משולב של מינונים גבוהים של ליתיום יחד עם תרופות אלו יכול לגרום לעלייה בתופעות הלוואי הנוירולוגיות ותופעות הלוואי האקסטרה פירמידליות של ליתיום. במקרים נדירים דווח אף על אנצפלופתיה.
רוב התרופות מסוג משתנים (כגון תיאזידים ומשתנים אוגרי אשלגן) יכולות להעלות את ריכוז הליתיום. כשטיפול במשתן מופסק, לעיתים יש צורך בהעלאת מינון הליתיום. עם זאת, משתני לולאה וסוגי משתנים אחרים יכולים להוריד את ריכוז הליתיום אל מתחת לרמתו התרפויטית.
תרופות המעכבות את האנזים ACE (למשל קפטופריל) יכולות לגרום לעלייה ברמות הליתיום, בעוד שתרופות אשר פועלות על הרצפטור לאנגיוטנזין II ומעכבות אותו (לדוגמה losartan) לא משנות את רמות הליתיום.
סוגים רבים של תרופות נוגדות דלקת מסוג נוגדי דלקת שאינם סטרואידים כגון אינדומטצין, פנילבוטאזון, דיקלופנאק (וולטרן), קטופרופן, אוקסיפנבוטאזון, איבופרופן, פירוקסיקאם ונאפרוקסן, מורידות את פינוי הליתיום ובכך מעלות את ריכוזו. אספירין ו-sulindac לא משפיעים על רמות הליתיום.
מתן משולב של ליתיום ו-quetiapine (סרוקוול) יכול לגרום לישנוניות, אבל נסבל בכלליות.
מתן משולב של ליתיום ו-ziprasidone (גאודון) יכול להגביר במידה בינונית את השכיחות של רעד.
יש להימנע ממתן משולב של ליתיום ותרופות חוסמות תעלות סידן עקב סיכון לנוירוטוקסיות קטלנית.
בחולה המטופל בליתיום ומיועד לטיפול בנזעי חשמל יש להפסיק את נטילת הליתיום יומיים טרם התחלת הטיפול, כדי להפחית את הסיכון לדליריום.
מינונים וניטור

המינון ההתחלתי לרוב המבוגרים הוא 300 מ"ג כפול שלוש פעמים ביום. בקשישים או כאשר יש פגיעה בתפקוד הכלייתי, יש להתחיל ב-300 מ"ג פעם/פעמיים ביום. אחרי איזון, מינונים של 900 ו-1,200 מ"ג ביום משיגים בדרך כלל רמות תרפויטיות בפלסמה של 0.6-1 mEq/L. רמות של 1,200 עד 1,800 מ"ג משיגות לרוב רמות תרפויטיות של 0.8–1.2 בפלסמה.
יש לבצע ניטור רוטיני של רמות הליתיום. רמות ליתיום צריכות להיבדק כל 2 עד 6 חודשים, מלבד כאשר מופיעים סימני הרעלה או במטופלים עם בעיית היענות. יש לבצע א.ק.ג פעם בשנה.
פקטורים שיכולים לגרום לתנודתיות ברמות הליתיום כוללים תכולת נתרן בדיאטה, מצב רוח, רמת הפעילות, תנוחת הגוף וצורת נטילה לקויה.
לאחר הגעה לרמה היומית הרצויה, ניתן לעבור לתכשירי הליתיום אשר פועלים בצורה של שחרור מושהה- sustained release, הניתנים פעם ביום.
רמות אפקטיביות עבור מאניה נעות בין 1-1.5 mEq/L, שמושגות בדרך כלל על ידי מינון של 1,800 מ"ג ביום. המינון המומלץ לטיפול אחזקה נע בין 0.4-0.8 mEq/L שלרוב מושג על ידי מינון יומי של 900–1,200 מ"ג.
ישנם חולים בהם מינון של 1.5 לא יהיה אפקטיבי, ללא סימני הרעלה, ובהם אפשר לשקול טיטרציה של המינון מעל 1.5.
ישנם חולים שניתן לשמור אותם במינון אחזקה הנמוך מ-0.4.
ישנם הבדלים בין חולה לחולה, ולכן יש לתפור את הטיפול למידות המטופל ולהתאים את המינונים בדרך של ניסוי וטעייה.
אם תגובה לא מושגת תוך שבועיים במינון שכבר גורם לתופעות לוואי, יש לבצע ירידה באופן הדרגתי של הליתיום במשך שבוע-שבועיים ולנסות מייצב מצב רוח אחר.
חשוב לזכור כי לליתיום יש טווח תרפויטי צר וישנם פקטורים רבים שיכולים לשנות את המאזן בין הרמות הנסבלות האפקטיביות, לבין אלו הגורמות לתופעות לוואי והרעלה. לכן, ישנה חשיבות רבה לחינוך החולים הנוטלים ליתיום לזיהוי הסימנים והסימפטומים של הרעלה, הכרת פקטורים שמשפיעים על רמות הליתיום, מתי וכיצד יש לבצע בדיקות מעבדה וחשיבות הקשר הרציף עם הרופא המטפל.
מצבים שכיחים כגון הזעה מרובה ותרופות נפוצות כגון נוגדי דלקת שאינם סטרואידליים (NSAIDS) או מעכבי האנזים ACE יכולים להשפיע משמעותית על רמות הליתיום.
לקריאה נוספת

Kaplan & Sadock's Synopsis of Psychiatry, 10th edition
1984 F.Neil Johnson History of Lithium Therapy MacMillan, London .